[image: ][image: ]FOGLALKOZTATÁS2024

[bookmark: _GoBack]Adatkezelési tájékoztató
”Megváltozott munkaképességű személyek munkaerőpiaci integrációját elősegítő foglalkozási rehabilitációs szolgáltatások támogatása 2024”
(FOGLALKOZTATÁS 2024)
című pályázathoz
Jelen tájékoztató az adatkezelési hozzájárulás elválaszthatatlan részét képezi, elolvasásával és elfogadásával az érintett kifejezetten hozzájárul ahhoz, hogy az adatkezelő a jelen tájékoztatóban megjelölt személyes adatait kezelje. 
Az adatkezelési tájékoztató az információs önrendelkezési jogról és az információszabadságról szóló 2011. évi CXII. törvény (a továbbiakban: Infotörvény) rendelkezései alapján készült, a jelen tájékoztatóban nem említett esetekben a megjelölt törvény rendelkezései irányadóak.
Az adatkezelést végző személy neve, elérhetősége:
	Belügyminisztérium

	székhely: 1011 Budapest, Fő utca 44-50.

	Képviselő: dr. Kósa Ádám, Fogyatékosságügyi államtitkár

	a továbbiakban: Minisztérium

	Központi telefonszám: +36-1-795-6766; + 36 1 -795-3832; e-mail cím: 



Az adatfeldolgozó neve, elérhetősége:
Slachta Margit Nemzeti Szociálpolitikai Intézet (rövidített nevén: NSZI; székhely: 1142 Budapest, Ungvár u. 64-66.; cégjegyzékszám: 01-09-978791; adószám: 15845931-2-41; képviseli: Dr. Tóth Tibor, főigazgató)
telefonszám: + 36 20 381-2988, e-mail cím: titkarsag@nszi.hu, honlap: www.nszi.hu
Fogalmak:
[bookmark: pr16]1. érintett: bármely meghatározott, személyes adat alapján azonosított vagy - közvetlenül vagy közvetve - azonosítható természetes személy;
[bookmark: pr17]2. személyes adat: az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés;


[bookmark: pr18]3. különleges adat:
[bookmark: pr19]a) a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, a szexuális életre vonatkozó személyes adat,
[bookmark: pr20]b) az egészségi állapotra, a kóros szenvedélyre vonatkozó személyes adat, valamint a bűnügyi személyes adat;
[bookmark: pr21]4. bűnügyi személyes adat: a büntetőeljárás során vagy azt megelőzően a bűncselekménnyel vagy a büntetőeljárással összefüggésben, a büntetőeljárás lefolytatására, illetve a bűncselekmények felderítésére jogosult szerveknél, továbbá a büntetés-végrehajtás szervezeténél keletkezett, az érintettel kapcsolatba hozható, valamint a büntetett előéletre vonatkozó személyes adat;
[bookmark: pr22]5. közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;
[bookmark: pr23]6. közérdekből nyilvános adat: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;
[bookmark: pr24]7. hozzájárulás: az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adat - teljes körű vagy egyes műveletekre kiterjedő - kezeléséhez;
[bookmark: pr25]8. tiltakozás: az érintett nyilatkozata, amellyel személyes adatának kezelését kifogásolja, és az adatkezelés megszüntetését, illetve a kezelt adat törlését kéri;
[bookmark: pr26]9. adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;
[bookmark: pr27]10. adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;
[bookmark: pr28]11. adattovábbítás: az adat meghatározott harmadik személy számára történő hozzáférhetővé tétele;
[bookmark: pr29]12. nyilvánosságra hozatal: az adat bárki számára történő hozzáférhetővé tétele;
[bookmark: pr30]13. adattörlés: az adat felismerhetetlenné tétele oly módon, hogy a helyreállítása többé nem lehetséges;
[bookmark: pr31]14. adatmegjelölés: az adat azonosító jelzéssel ellátása annak megkülönböztetése céljából;
[bookmark: pr32]15. adatzárolás: az adat azonosító jelzéssel ellátása további kezelésének végleges vagy meghatározott időre történő korlátozása céljából;
[bookmark: pr33]16. adatmegsemmisítés: az adatot tartalmazó adathordozó teljes fizikai megsemmisítése;
[bookmark: pr34]17. adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve, hogy a technikai feladatot az adaton végzik;
[bookmark: pr35]18. adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely szerződés alapján - beleértve a jogszabály rendelkezése alapján kötött szerződést is - adatok feldolgozását végzi;
[bookmark: pr36]19. adatfelelős: az a közfeladatot ellátó szerv, amely az elektronikus úton kötelezően közzéteendő közérdekű adatot előállította, illetve amelynek a működése során ez az adat keletkezett;
[bookmark: pr37]20. adatközlő: az a közfeladatot ellátó szerv, amely - ha az adatfelelős nem maga teszi közzé az adatot - az adatfelelős által hozzá eljuttatott adatot honlapon közzéteszi;
[bookmark: pr38]21. adatállomány: az egy nyilvántartásban kezelt adatok összessége;
[bookmark: pr39]22. harmadik személy: olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval;
[bookmark: pr40]23. EGT-állam: az Európai Unió tagállama és az Európai Gazdasági Térségről szóló megállapodásban részes más állam, továbbá az az állam, amelynek állampolgára az Európai Unió és tagállamai, valamint az Európai Gazdasági Térségről szóló megállapodásban nem részes állam között létrejött nemzetközi szerződés alapján az Európai Gazdasági Térségről szóló megállapodásban részes állam állampolgárával azonos jogállást élvez;
[bookmark: pr41]24. harmadik ország: minden olyan állam, amely nem EGT-állam.
[bookmark: BM3]Az adatkezelés jogalapja: Az érintett által adott, az Infotörvény 5. § (1) bekezdésének a) pontja értelmében a személyes adatainak, valamint az Infotörvény 5. § (2) bekezdésének a) pontja értelmében a különleges adatainak kezeléséhez való önkéntes, határozott, félreérthetetlen és kifejezett hozzájárulása. 
A kezelt adatok köre: A FOGLALKOZTATÁS 2024 kódszámú pályázat Pályázati Adatlapján az érintett által közzétett személyes adatok és az azokat alátámasztó dokumentumok másolatai.
Az adatkezelés célja: A „Megváltozott munkaképességű személyek munkaerőpiaci integrációját elősegítő foglalkozási rehabilitációs szolgáltatások támogatása 2024” című pályázatra benyújtott adatok a pályázó, és a pályázat megvalósításában részt vevők azonosítására szolgálnak, illetve a pályázat elbírálásához szükségesek.
Az érintett az elektronikus elérhetőségének megadásával hozzájárul ahhoz, hogy az NSZI hírlevélben tájékoztassa szakmai rendezvényekről, a megváltozott munkaképességű és/vagy fogyatékossággal élő személyek munkaerőpiaci integrációját elősegítő programjairól.
Ha a személyes adat felvételére az érintett hozzájárulásával került sor, az adatkezelő a felvett adatokat törvény eltérő rendelkezésének hiányában
a) a rá vonatkozó jogi kötelezettség teljesítése céljából, vagy
b) az adatkezelő vagy harmadik személy jogos érdekének érvényesítése céljából, ha ezen érdek érvényesítése a személyes adatok védelméhez fűződő jog korlátozásával arányban áll, további külön hozzájárulás nélkül, valamint az érintett hozzájárulásának visszavonását követően is kezelheti.
Az adatkezelő az érintettek által megadott személyes adatokat a fentiekben kifejtett célokon kívül más célra nem használja fel, azt harmadik személy számára kizárólag az érintett kifejezett, előzetes beleegyezése alapján, illetőleg akkor kezeli vagy továbbítja, ha azt törvény vagy – törvény felhatalmazása alapján, az abban meghatározott körben – helyi önkormányzat rendelete közérdeken alapuló célból elrendeli.
Az adatkezelésre és adatfeldolgozásra jogosult személyek köre: A személyes adatok hozzáférhetőek és megismerhetőek a feladataik ellátásához szükséges mértékben a Minisztérium mint adatkezelő „Megváltozott munkaképességű személyek munkaerőpiaci integrációját elősegítő programok támogatása 2024” pályázat lebonyolításában részt vevő munkatársai, valamint az NSZI mint adatfeldolgozó,  a Pályázatkezelési Irodán belül alkalmazott pályázatkezelési referensek, valamint az „Megváltozott munkaképességű személyek munkaerőpiaci integrációját elősegítő programok támogatása 2024” című pályázat pályázati értékelői bizottságába – a fentiekben megjelölt adatkezelő és adatfeldolgozó által – bevont, az értékelői feladatot ellátó személyek számára.
Az adatkezelés időtartama: A pályázatokat az NSZI és a Minisztérium köteles a pályázat lezárása után 10 évig megőrizni, az államháztartásról szóló törvény végrehajtásáról szóló 368/2011. (XII. 31.) Korm. rendelet 101.§ alapján.
Az adatbiztonság követelményeinek megtartása: Az adatkezelő és az adatfeldolgozó az Infotörvény rendelkezései alapján fokozottan ügyel az adatbiztonság követelményének megtartására, ennek keretében megtette a megfelelő intézkedéseket a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. Ezzel kapcsolatban az adatkezelő és az adatfeldolgozó kijelenti, hogy minden munkatársa, aki a fent megjelölt személyes adatokhoz hozzáfér, köteles az adattitok megőrzésére.
Az érintett adatkezeléshez fűződő jogai:
Az érintett kérelmezheti az adatkezelőnél
a) tájékoztatását személyes adatai kezeléséről,
b) személyes adatainak helyesbítését, valamint
c) személyes adatainak törlését vagy zárolását.
[bookmark: BM5]Az érintett kérelmére az adatkezelő tájékoztatást ad az érintett általa kezelt, illetve az általa megbízott adatfeldolgozó által feldolgozott adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, továbbá – az érintett személyes adatainak továbbítása esetén – az adattovábbítás jogalapjáról és címzettjéről. Az adatkezelő az adattovábbítás jogszerűségének ellenőrzése, valamint az érintett tájékoztatása céljából adattovábbítási nyilvántartást vezet, amely tartalmazza az általa kezelt személyes adatok továbbításának időpontját, az adattovábbítás jogalapját és címzettjét, a továbbított személyes adatok körének meghatározását, valamint az adatkezelést előíró jogszabályban meghatározott egyéb adatokat. Az adatkezelő köteles az érintett kérelmének beérkezését követően a lehető legkorábbi időpontban, de legkésőbb 30 napon belül írásban, közérthető formában megadni a tájékoztatást.
A személyes adatot törölni kell, ha
a) kezelése jogellenes;
b) az érintett kéri;
c) az hiányos vagy téves – és ez az állapot jogszerűen nem orvosolható –,
feltéve, hogy a törlést törvény nem zárja ki;
d) az adatkezelés célja megszűnt, vagy az adatok tárolásának törvényben meghatározott határideje lejárt;
e) azt a bíróság vagy a Nemzeti Adatvédelmi és Információszabadság Hatóság elrendelte.
Az érintettek a személyes adatok törlését az adatkezelő elérhetőségein bármikor, írásban kérhetik.
Törlés helyett az adatkezelő zárolja a személyes adatot, ha az érintettek ezt kérik, vagy ha a rendelkezésére álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.
Az adatkezelő jelen adatkezelési tájékoztatót bármikor, egyoldalúan, a jogszabályi rendelkezéseknek megfelelően módosíthatja. 
Az érintett jogérvényesítési lehetőségei:
Az érintett jogérvényesítési lehetőségeit az Infotörvény, valamint a Polgári Törvénykönyvről szóló 2013. évi V. törvény (a továbbiakban: Ptk.) tartalmazza. Ennek keretében az érintett a törvényben foglalt, adatkezeléssel kapcsolatos jogainak sérelme esetén az Infotörvény
22. §-ában meghatározottak szerint bírósághoz, vagy az Infotörvény 52. § (1) bekezdése értelmében a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/C.) fordulhat.
Jelen tájékoztató az adatkezelési hozzájárulás elválaszthatatlan részét képezi, elolvasásával és elfogadásával az érintett kifejezetten hozzájárul ahhoz, hogy az adatkezelő a jelen tájékoztatóban megjelölt személyes adatait kezelje.
1591 Budapest, Pf. 382, székhely: 1142 Budapest, Ungvár utca 64-66.,• tel: (+36 20) 381 2988

